మాపుటో (మొజాంబిక్): మొసలి దాడిలో మొజాంబిక్ యువ ఫుట్బాలర్ మృతి చెందాడు. జాంబీజీ నది ఒడ్డున ప్రాక్టీస్ చేస్తున్న సమయంలో ఈ దుర్ఘటన జరిగింది. సెకండ్ డివిజన్ ప్లేయర్ ఎస్టివో అల్బర్టో గినో (19) ఓ క్లబ్ తరఫున ఆడుతుంటాడు. ‘ఇద్దరు స్నేహితులతో కలిసి జాంబీ జీ నది ఒడ్డున సాయంత్రం జాగింగ్, ప్రాక్టీస్ చేసిన అనంతరం అల్బర్టో సేద దీరేందుకు నీటిలో చేతులు పెట్టాడు. అప్పటికే పొంచి ఉన్న మొసలి ఒక్క ఉదుటున నడుము భాగం నోట కరచుకుని అతడిని నీటిలోకి లాక్కుని వెళ్లిపోయింద’ని క్లబ్ కోచ్ చెప్పాడు. మొసలి సుమారు 16 అడుగుల (5 మీటర్లు) పొడవు ఉందని, కేకలు వినిపిస్తున్నా నిలబడి చూడడం తప్ప తామేమీ చేయలేకపోయామని అక్కడే ఉన్న ఎస్టివో స్నేహితులు చెప్పారు.
maputo (mozambic): mosali daadilo mozambic yuva futbalar mruti chendaadu. jambiji nadi odduna practies chestunna samayamlo ee durghatana jarigindi. second division player estivo albarto gino (19) oo club tarafuna aadutuntaadu. ‘iddaru snehitulato kalisi jambi jee nadi odduna saayantram jaging, practies chesina anantaram albarto sedha deerenduku neetilo chetulu pettaadu. appatike ponchi unna mosali okka udutuna nadumu bhagam nota karachukuni atadini neetiloki laakkuni vellipoyinda’ni club koch cheppaadu. mosali sumaru 16 adugula (5 meetarlu) podavu undani, kekalu vinipistunnaa nilabadi chudadam tappa tamemi cheyalekapoyamani akkade unna estivo snehitulu cheppaaru.